title: A Tanács 2008/852/IB határozata ( 2008. október 24. ) egy korrupcióellenes kapcsolattartói hálózatról

text:
               12.11.2008

               HU

               Az Európai Unió Hivatalos Lapja

               L 301/38

      A TANÁCS 2008/852/IB HATÁROZATA

   (2008. október 24.)
   egy korrupcióellenes kapcsolattartói hálózatról
   AZ EURÓPAI UNIÓ TANÁCSA,
   tekintettel az Európai Uniót létrehozó szerződésre és különösen annak 29. cikkére, 30. cikkének (1) bekezdésére, valamint 34. cikke (2) bekezdésének c) pontjára,
   tekintettel a Németországi Szövetségi Köztársaság kezdeményezésére (1),
   tekintettel az Európai Parlament véleményére (2),
   mivel:

               (1)

               A Szerződés 29. cikke kimondja, hogy az Unió azon célját, hogy biztosítsa a polgárok magas szintű biztonságát a szabadságon, a biztonságon és a jog érvényesülésén alapuló térségben a szervezett vagy egyéb bűnözés – beleértve a korrupciót és a csalást – megelőzésével és az ezek elleni küzdelemmel kell megvalósítani.

               (2)

               Az Európai Uniónak a szervezett bűnözés megelőzéséről és ellenőrzéséről szóló, az induló új évezredre vonatkozó stratégiája hangsúlyozza egy korrupció elleni átfogó uniós politika kialakításának szükségességét.

               (3)

               A Tanács korrupció elleni átfogó uniós politikáról szóló, 2005. április 14-i – egy korrupció elleni átfogó uniós politikáról szóló, az Európai Parlamentnek, a Tanácsnak és az Európai Gazdasági és Szociális Bizottságnak címzett, 2003. május 28-i bizottsági közleményre hivatkozó – állásfoglalásában újólag megerősíti a tagállamok szerepének és munkájának fontosságát, amellyel hozzájárulnak az állami és magánszektorban tapasztalható korrupció elleni átfogó, sokrétű politika kidolgozásához a civil társadalom és az üzleti élet valamennyi érintett szereplőjével együttműködve.

               (4)

               Az Európai Tanács üdvözölte a határokon átnyúló szervezett bűnözésre és korrupcióra vonatkozó, a hágai programban (3) (2.7. pont) foglalt uniós szintű stratégiai koncepció kidolgozását, és felkérte a Tanácsot és a Bizottságot e koncepció további kidolgozására és működőképessé tételére.

               (5)

               Az EU-tagállamok nemzeti rendőrségi felügyeleti és vizsgálati szervei vezetőinek és fő képviselőinek, valamint a szélesebb felhatalmazással rendelkező korrupcióellenes hivatalai vezetőinek és fő képviselőinek találkozójára 2004 novemberében Bécsben, az Európai Unióban a korrupció elleni küzdelem terén az operatív együttműködés fokozásáról szóló Agis konferencia keretében került sor. E konferencián hangsúlyozták együttműködésük további – többek között évenkénti találkozók révén megvalósuló – fokozásának fontosságát, és üdvözölték a meglévő struktúrákra épülő európai korrupcióellenes hálózatról szóló elképzelést. A bécsi konferencia eredményeként az európai korrupcióellenes partnerek (EPAC) hatodik éves ülésére 2006 novemberében Budapesten került sor, ahol jelentős többséggel megerősítették az iránti elkötelezettségüket, hogy támogatják a formálisabb korrupcióellenes hálózat létrehozására irányuló kezdeményezést.

               (6)

               A meglévő struktúrákra való építkezés érdekében, az európai korrupcióellenes hálózat részeit képező hatóságok és szervezetek közé tartozhatnak az EPAC tagszervezetei.

               (7)

               A nemzetközi együttműködés növelését általában (4) a korrupció elleni küzdelem egyik alapvető fontosságú kérdésének tekintik. A hatékony együttműködésnek, a lehetőségek meghatározásának, a bevált gyakorlatok cseréjének és a magas szakmai színvonal kialakításának hozzá kell járulnia a korrupció valamennyi típusa elleni küzdelem javításához. Az uniós szintű korrupcióellenes hálózat létrehozása jelentősen hozzájárul az ilyen irányú együttműködés javításához,

         A KÖVETKEZŐKÉPPEN HATÁROZOTT:
   1. cikk
   Cél
   Európában a korrupció megelőzésére és az ellene való küzdelemre irányuló, hatóságok és szervezetek közötti együttműködés javítása érdekében létre kell hozni az Európai Unió tagállamaiban egy kapcsolattartói hálózatot (a továbbiakban: a hálózat). Az Európai Bizottság, az Europol és az Eurojust teljes mértékben részt vesz a hálózat tevékenységeiben.
   2. cikk
   A hálózat összetétele
   A hálózat az Európai Unió tagállamainak azon hatóságaiból és szervezeteiből áll, amelyek feladata a korrupció megelőzése és az ellene való küzdelem. Tagjait a tagállamok jelölik ki. Az egyes tagállamok legalább egy tagot jelölnek ki, de legfeljebb három szervezetet. Az Európai Bizottság kijelöli a képviselőit. Az Europol és az Eurojust saját hatáskörükön belül részt vehet a hálózat tevékenységeiben.
   3. cikk
   A hálózat feladatai
   (1)   A hálózat különösen a következő feladatokat látja el:

               1.

               az EU egész területén fórumként szolgál a korrupció megelőzésével és az ellene való küzdelemmel kapcsolatos tapasztalatokra és hatékony intézkedésekre vonatkozó információcseréhez;

               2.

               elősegíti a kapcsolatok létrehozását és aktív fenntartását a tagjai között.

         E célok érdekében többek között folyamatosan naprakésszé teszik a kapcsolattartók listáját és egy honlapot működtetnek.
   (2)   A hálózat tagjai a feladataik teljesítésének érdekében évente legalább egyszer üléseznek.
   4. cikk
   Alkalmazási kör
   A tagállamok közötti rendőrségi és igazságügyi együttműködésre a vonatkozó szabályokat kell alkalmazni. A hálózat létrehozása nem sérti ezen szabályokat és a CEPOL szerepét.
   5. cikk
   A hálózat szervezeti felépítése
   (1)   A hálózat az EPAC között már meglévő informális együttműködésre építve saját maga alakítja ki szervezeti felépítését.
   (2)   A tagállamok és az Európai Bizottság maguk viselik a tagok vagy az általuk jelölt képviselők összes költségét. Az Europolra és az Eurojustra ugyanez a szabály vonatkozik.
   6. cikk
   Hatálybalépés
   Ez a határozat az elfogadásának napját követő napon lép hatályba.

      Kelt Luxembourgban, 2008. október 24-én.

            a Tanács részéről

            az elnök

         M. ALLIOT-MARIE

      (1)  HL C 173., 2007.7.26., 3. o.

      (2)  A 2008. június 5-i vélemény (a Hivatalos Lapban még nem tették közzé).

      (3)  A szabadság, a biztonság és a jog érvényesülésének Európai Unión belüli erősítéséről szóló hágai program (HL C 53., 2005.3.3., 1. o.).

      (4)  Az Egyesült Nemzetek Szervezetének az ENSZ-közgyűlés 2003. október 31-i 58/4 sz. határozata által elfogadott korrupció elleni egyezménye.


title: A Tanács (EU) 2017/1546 határozata (2016. szeptember 29.) az egyrészről az Európai Unió és tagállamai, másrészről Ausztrália közötti keretmegállapodásnak az Európai Unió nevében történő aláírásáról és ideiglenes alkalmazásáról

text:
               15.9.2017

               HU

               Az Európai Unió Hivatalos Lapja

               L 237/5

         A TANÁCS (EU) 2017/1546 HATÁROZATA
   (2016. szeptember 29.)
   az egyrészről az Európai Unió és tagállamai, másrészről Ausztrália közötti keretmegállapodásnak az Európai Unió nevében történő aláírásáról és ideiglenes alkalmazásáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 37. cikkére,
   tekintettel az Európai Unió működéséről szóló szerződésre, különösen annak 207. cikkére és 212. cikkének (1) bekezdésére, összefüggésben annak 218. cikke (5) bekezdésével és 218. cikke (8) bekezdésének második albekezdésével,
   tekintettel az Európai Bizottságnak és az Unió külügyi és biztonságpolitikai főképviselőjének együttes javaslatára,
   mivel:

               (1)

               2011. október 10-én a Tanács felhatalmazta a Bizottságot és az Unió külügyi és biztonságpolitikai főképviselőjét, hogy kezdjenek tárgyalásokat Ausztráliával a 2008-ben elfogadott EU–Ausztrália partnerségi keret helyébe lépő keretmegállapodásról.

               (2)

               Az egyrészről az Európai Unió és tagállamai, másrészről Ausztrália közötti keretmegállapodásról (a továbbiakban: a megállapodás) szóló tárgyalások 2015. március 5-én sikeresen lezárultak. A megállapodás tükrözi mind a felek közötti szoros történelmi köteléket és a fokozatosan elmélyülő kapcsolatokat, mind pedig azon szándékukat, hogy ambiciózus és innovatív módon megerősítsék és kiterjesszék kapcsolataikat.

               (3)

               A megállapodás 61. cikke értelmében a megállapodás hatálybalépéséig az Unió és Ausztrália ideiglenesen alkalmazhatja a megállapodás egyes rendelkezéseit, amelyeket a két fél közösen határoz meg.

               (4)

               A megállapodást ezért az Unió nevében alá kell írni, és annak egyes rendelkezéseit a megkötéséhez szükséges eljárások befejezéséig ideiglenesen alkalmazni kell,

         ELFOGADTA EZT A HATÁROZATOT:
   1. cikk
   Az egyrészről az Európai Unió és tagállamai, másrészről Ausztrália közötti keretmegállapodásnak az Unió nevében történő aláírására a Tanács felhatalmazást ad, a figyelemmel a megállapodás megkötésére.
   A megállapodás szövegét csatolták e határozathoz.
   2. cikk
   A megállapodás 61. cikkének megfelelően és feltéve, hogy az említett cikkben előírt értesítések megtételére sor kerül, a megállapodás következő rendelkezéseit a megállapodás hatálybalépéséig ideiglenesen alkalmazni kell az Unió és Ausztrália között, de csak annyiban, amennyiben uniós hatáskörbe tartozó kérdéseket érintenek, ideértve a közös kül- és biztonságpolitika kidolgozására és végrehajtására vonatkozó uniós hatáskörbe tartozó kérdéseket is (1):

               —

               3. cikk (Politikai párbeszéd),

               —

               10. cikk (Együttműködés a regionális és nemzetközi szervezetekben),

               —

               56. cikk (Vegyes bizottság), annak (3) bekezdése g) és h) pontjának kivételével,

               —

               X. cím (Záró rendelkezések), a 61. cikk (1) és (3) bekezdésének kivételével, annyiban, amennyiben az a megállapodásnak az első három franciabekezdésben említett rendelkezései ideiglenes alkalmazásának biztosításához szükséges.

         3. cikk
   Az Európai Tanács elnöke felhatalmazást kap, hogy kijelölje a megállapodásnak az Unió nevében történő aláírására jogosult személy(eke)t.
   4. cikk
   Ez a határozat az elfogadását követő napon lép hatályba.

      Kelt Brüsszelben, 2016. szeptember 29-én.

            a Tanács részéről

            az elnök

         P. ŽIGA

      (1)  A megállapodásnak a 2. cikkben említett rendelkezései ideiglenes alkalmazásának kezdőidőpontját a Tanács Főtitkársága az Európai Unió Hivatalos Lapjában teszi közzé.


title: 2008/570/EK,Euratom: A Tanács határozata ( 2008. július 8. ) a Gazdasági és Szociális Bizottság egy portugál tagjának kinevezéséről

text:
               11.7.2008

               HU

               Az Európai Unió Hivatalos Lapja

               L 183/33

      A TANÁCS HATÁROZATA

   (2008. július 8.)
   a Gazdasági és Szociális Bizottság egy portugál tagjának kinevezéséről
   (2008/570/EK, Euratom)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 259. cikkére,
   tekintettel az Európai Atomenergia-közösséget létrehozó szerződésre és különösen annak 167. cikkére,
   tekintettel a 2006/651/EK, Euratom tanácsi határozatra (1),
   tekintettel a portugál kormány által benyújtott jelölésre,
   tekintettel a Bizottság véleményére,
   mivel Eduardo Manuel NOGUEIRA CHAGAS lemondását követően a Gazdasági és Szociális Bizottság egy tagjának helye megüresedett,
   A KÖVETKEZŐKÉPPEN HATÁROZOTT:
   1. cikk
   A Tanács Florival ROSA LANÇA-t a hivatali idő hátralévő részére, azaz 2010. szeptember 20-ig, a Gazdasági és Szociális Bizottság tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Brüsszelben, 2008. július 8-án.

            a Tanács részéről

            az elnök

         C. LAGARDE

      (1)  HL L 269., 2006.9.28., 13. o. A 2007/622/EK, Euratom határozattal (HL L 253., 2007.9.28., 39. o.) módosított határozat.


title: 2014/108/EU: A Tanács határozata ( 2014. február 27. ) a Számvevőszék egy tagjának kinevezéséről

text:
               28.2.2014

               HU

               Az Európai Unió Hivatalos Lapja

               L 59/34

      A TANÁCS HATÁROZATA

   (2014. február 27.)
   a Számvevőszék egy tagjának kinevezéséről
   (2014/108/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 286. cikke (2) bekezdésére,
   tekintettel az Európai Parlament véleményére (1),
   mivel:

               (1)

               Harald WÖGERBAUER megbízatása 2014. február 28-án lejár.

               (2)

               Ezért új tagot kell kinevezni,

         ELFOGADTA EZT A HATÁROZATOT:
   1. cikk
   A Tanács a 2014. március 1-jétől2020. február 29-ig terjedő időszakra Oskar HERICS-et nevezi ki a Számvevőszék tagjává.
   2. cikk
   Ez a határozat az elfogadásának napján lép hatályba.

      Kelt Brüsszelben, 2014. február 27-én.

            a Tanács részéről

            az elnök

         D. KOURKOULAS

      (1)  A 2014. február 25.-i vélemény (a Hivatalos Lapban még nem tették közzé).


title: 2008/739/EK: A Bizottság határozata ( 2008. szeptember 11. ) az Állat-egészségügyi Világszervezet (OIE) állatbetegségekkel kapcsolatos információkra vonatkozó tevékenységeihez nyújtott közösségi pénzügyi hozzájárulásról

text:
               18.9.2008

               HU

               Az Európai Unió Hivatalos Lapja

               L 249/19

      A BIZOTTSÁG HATÁROZATA

   (2008. szeptember 11.)
   az Állat-egészségügyi Világszervezet (OIE) állatbetegségekkel kapcsolatos információkra vonatkozó tevékenységeihez nyújtott közösségi pénzügyi hozzájárulásról
   (2008/739/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra (1) és különösen annak 20. cikkére,
   mivel:

               (1)

               A 90/424/EGK határozat értelmében a Közösség végezhet olyan műszaki és tudományos tevékenységeket, amelyek szükségesek a Közösség állat-egészségügyi jogalkotásához és az állat-egészségüggyel kapcsolatos oktatás vagy képzés fejlesztéséhez, illetve segítheti a tagállamokat vagy a nemzetközi szervezeteket ilyen tevékenységekben.

               (2)

               Az állatbetegségek Közösségen belüli bejelentéséről szóló, 1982. december 21-i 82/894/EGK tanácsi irányelv (2) az I. mellékletében felsorolt bármely betegség kitörése esetére bejelentési rendszert (a továbbiakban: az állatbetegségek Közösségen belüli bejelentési rendszere) hoz létre.

               (3)

               Az Állat-egészségügyi Világszervezet (OIE) az állategészségügy nemzetközi szintű javításáért felelős kormányközi képviseleti szervezet. A betegségekkel kapcsolatos információk terén az OIE egyedülálló tapasztalattal rendelkezik a globális állat-egészségügyi információs adatbázis (World Animal Health Information Database, WAHID) kifejlesztését illetően, amely az állatbetegségekkel kapcsolatos széles körű információkat szolgáltató interfész. A WAHID adatbázist valamennyi OIE tagállam használja, beleértve az Európai Unió tagállamait is.

               (4)

               Az Európai Unió új állat-egészségügyi stratégiájáról (2007–2013) – melynek alapelve: „jobb megelőzni, mint gyógyítani” – szóló, az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának címzett bizottsági közlemény (3) az állatokat fenyegető veszélyek megelőzését, a megfigyelést és a válságkezelési felkészültséget az új állat-egészségügyi stratégia egyik pilléreként nevezi meg. Az említett közlemény különösen azt emeli ki, hogy az állat-egészségügyi megfigyelési, felügyeleti és ellenőrzési tevékenységek és programok révén szerzett információk döntő fontosságú tudományos bizonyítékot jelentenek a közösségi intézmények és a kormányok számára ahhoz, hogy alátámasszák a megelőzési és védekezési intézkedésekről hozott döntéseket.

               (5)

               A közlemény az állatbetegségek Közösségen belüli bejelentési rendszerének alkalmazását az új állat-egészségügyi stratégia egyik várt eredményeként nevezi meg. A közleményben megfogalmazott másik várt eredmény a meglévő közösségi állat-egészségügyi jogszabályok egyszerűsítése, törekedve a nemzetközi szabványokhoz való közelítésre, beleértve az OIE szabványokat is.

               (6)

               A közösségi állat-egészségügyi jogszabályok fejlesztése érdekében ezért indokolt az OIE-vel való közös fellépések megtétele az állatbetegségek Közösségen belüli bejelentési rendszerének a WAHID-dal való összekapcsolása, a járványügyi információk összegyűjtése és különösen az adatkészletek, adatbázisok és adatcsere-jegyzőkönyvek kidolgozása céljából. Ezért indokolt közösségi pénzügyi hozzájárulást nyújtani az állatbetegségek bejelentési rendszerének az Állat-egészségügyi Világszervezet (OIE) általi fejlesztésének a 2008–2012-es időszakra vonatkozó támogatására. A hozzájárulás maximális összegét meg kell határozni.

               (7)

               A Balkánra, a Kaukázusra és a mediterrán térségekre vonatkozó állat-egészségügyi információk összegyűjtése, elemzése és összegzése – különös tekintettel a határokon túlra is átterjedő betegségekre – döntő fontosságú a Közösség számára a területét fenyegető állat-egészségügyi veszélyek megelőzése szempontjából. Ezekhez az információkhoz azonban nem lehet mindig könnyen hozzáférni.

               (8)

               Az OIE kifejlesztett egy eszközt (OIE PVS eszköz), amely az állat-egészségügyi szolgálatok teljesítményének értékelésére szolgál. Az eszköz célja az OIE-tagországok állat-egészségügyi szolgálatainak támogatása mindenkori aktuális teljesítményük felmérésében, illetve annak megállapításában, hogy milyen hiányosságok és gyenge pontok tapasztalhatók az OIE nemzetközi szabványoknak való megfelelésüket illetően. Az OIE PVS eszköz az OIE-tagországok állategészségügyére vonatkozó információkat is létrehoz. Ezért a Közösségnek elemeznie kell az említett eszköz által létrehozott, a Balkánra, a Kaukázusra és a mediterrán térségekre vonatkozó tevékenységeket és információkat.

               (9)

               Ezért indokolt közösségi pénzügyi hozzájárulást nyújtani a Balkán, a Kaukázus és a mediterrán térségek állat-egészségügyi tevékenységeinek az OIE általi fejlesztéséhez és elemzéséhez. A hozzájárulás maximális összegét meg kell határozni.

               (10)

               Az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendelet (4) 168. cikke (1) bekezdésének c) pontja kimondja, hogy jogilag vagy ténylegesen monopóliummal rendelkező szerveknek az odaítélésről hozott döntésben foglalt kellő indokok alapján ajánlatkérési felhívás nélkül is nyújtható hozzájárulás.

               (11)

               Az OIE az 1924. január 25-én aláírt nemzetközi megállapodás általi megalapítása óta e téren ténylegesen monopóliummal rendelkezik. Az OIE az állategészségügy nemzetközi szintű javításáért felelős kormányközi szervezet, amelyet a Kereskedelmi Világszervezet (WTO) referenciaszervezetként ismer el. E határozat értelmében tehát a pénzügyi hozzájárulás odaítéléséhez nincs szükség ajánlattételi felhívásra.

               (12)

               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

         A KÖVETKEZŐKÉPPEN HATÁROZOTT:
   1. cikk
   A 90/424/EK határozat 19. cikke szerint a Közösség a 2008–2012-es időszakra az állatbetegségek bejelentési rendszerének az Állat-egészségügyi Világszervezet (OIE) általi fejlesztésének támogatására pénzügyi hozzájárulást nyújt, melynek maximális összege 750 000 EUR.
   2. cikk
   A 90/424/EK határozat 19. cikke szerint a Közösség a 2008–2012-es időszakra a Balkán, a Kaukázus és a mediterrán térségek állat-egészségügyi tevékenységeinek az OIE általi elemzésének támogatására pénzügyi hozzájárulás nyújt, melynek maximális összege 250 000 EUR.
   3. cikk
   Az 1. és 2. cikkben elrendelt pénzügyi hozzájárulásokat az Európai Közösségek 2008. évi költségvetésének 17 04 02 01 költségvetési tételéből kell finanszírozni.

      Kelt Brüsszelben, 2008. szeptember 11-én.

            a Bizottság részéről

         Androulla VASSILIOU

            a Bizottság tagja

      (1)  HL L 224., 1990.8.18., 19. o.

      (2)  HL L 378., 1982.12.31., 58. o.

      (3)  COM(2007) 539 végleges.

      (4)  HL L 357., 2002.12.31., 1. o.


title: 2006/628/EK: A Tanács határozata ( 2006. július 24. ) a terrorizmus elleni küzdelem keretében a Schengeni Információs Rendszer egyes új funkcióinak bevezetéséről szóló, 871/2004/EK rendelet 1. cikke (4) és (5) bekezdése alkalmazási időpontjának meghatározásáról

text:
               20.9.2006

               HU

               Az Európai Unió Hivatalos Lapja

               L 256/15

      A TANÁCS HATÁROZATA

   (2006. július 24.)
   a terrorizmus elleni küzdelem keretében a Schengeni Információs Rendszer egyes új funkcióinak bevezetéséről szóló, 871/2004/EK rendelet 1. cikke (4) és (5) bekezdése alkalmazási időpontjának meghatározásáról
   (2006/628/EK)
   AZ EURÓPAI UNIÓ TANÁCSA,
   tekintettel a terrorizmus elleni küzdelem keretében a Schengeni Információs Rendszer egyes új funkcióinak bevezetéséről szóló, 871/2004/EK tanácsi rendeletre (1) és különösen annak 2. cikke (2) bekezdésére,
   mivel:

               (1)

               A 871/2004/EK rendelet 2. cikkének (2) bekezdése meghatározza, hogy amint a szükséges előfeltételek teljesülnek, a rendeletet a Tanács által meghatározandó időponttól kell alkalmazni, valamint azt, hogy a Tanács az egyes rendelkezések alkalmazására különböző időpontokat állapíthat meg.

               (2)

               A 871/2004/EK rendelet 2. cikkének (2) bekezdésében említett előfeltételek teljesültek a rendelet 1. cikkének (4) és (5) bekezdése vonatkozásában.

               (3)

               Svájcot illetően ez a határozat az Európai Unió, az Európai Közösség és a Svájci Államszövetség között létrejött, a schengeni vívmányok végrehajtására, alkalmazására és fejlesztésére irányuló megállapodás értelmében a schengeni vívmányok azon rendelkezéseinek továbbfejlesztését képezi, amelyek – a Svájci Államszövetséggel kötött említett megállapodásnak az Európai Unió, illetve az Európai Közösségek nevében történő aláírásáról, valamint egyes rendelkezéseinek ideiglenes alkalmazásáról szóló 2004. október 25-i, 2004/849/EK tanácsi határozat (2) 4. cikke (1) bekezdésével, valamint a 2004. október 25-i, 2004/860/EK tanácsi határozattal (3) összefüggésben – a schengeni vívmányoknak az Európai Unió Tanácsa, valamint az Izlandi Köztársaság és a Norvég Királyság között létrejött, e két államnak a schengeni vívmányok végrehajtására, alkalmazására és fejlesztésére irányuló társulásáról kötött megállapodás alkalmazását szolgáló egyes szabályokról szóló 1999. május 17-i 1999/437/EK tanácsi határozat (4) 1. cikkének G. pontjában említett terület hatálya alá tartoznak,

         A KÖVETKEZŐKÉPPEN HATÁROZOTT:
   1. cikk
   A 871/2004/EK rendelet 1. cikkének (4) és (5) bekezdését 2006. november 1-jétől kell alkalmazni.
   2. cikk
   Ez a határozat az elfogadásának napján lép hatályba.
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2006. július 24-én.

            A Tanács részéről

            az elnök

         K. RAJAMÄKI

      (1)  HL L 162., 2004.4.30., 29. o.

      (2)  HL L 368., 2004.12.15., 26. o.

      (3)  HL L 370., 2004.12.17., 78. o.

      (4)  HL L 176., 1999.7.10., 31. o.


title: 2011/373/EU: A Tanács határozata ( 2011. június 10. ) a Számvevőszék egy tagjának kinevezéséről

text:
               28.6.2011

               HU

               Az Európai Unió Hivatalos Lapja

               L 168/7

         A TANÁCS HATÁROZATA
   (2011. június 10.)
   a Számvevőszék egy tagjának kinevezéséről
   (2011/373/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 286. cikke (5) bekezdésére,
   tekintettel a svéd kormány javaslatára,
   tekintettel az Európai Parlament véleményére (1),
   mivel:

               (1)

               Lars HEIKENSTEN, a Számvevőszék tagja 2011. május 15-i hatállyal lemondott.

               (2)

               Lars HEIKENSTEN hivatali idejének hátralévő részére gondoskodni kell hivatalának betöltéséről,

         ELFOGADTA EZT A HATÁROZATOT:
   1. cikk
   A Tanács Lars HEIKENSTEN hivatali idejének hátralévő részére, azaz 2012. február 29-ig H.G. WESSBERG-et a Számvevőszék tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Luxembourgban, 2011. június 10-én.

            a Tanács részéről

            az elnök

         FELLEGI T.

      (1)  2011. június 7-i vélemény (a Hivatalos Lapban még nem tették közzé).


title: 2014/828/EU: Az Európai Központi Bank határozata ( 2014. október 15. ) a harmadik fedezettkötvény-vásárlási program végrehajtásáról (EKB/2014/40)

text:
               22.11.2014

               HU

               Az Európai Unió Hivatalos Lapja

               L 335/22

         AZ EURÓPAI KÖZPONTI BANK HATÁROZATA
   (2014. október 15.)
   a harmadik fedezettkötvény-vásárlási program végrehajtásáról

      (EKB/2014/40)

      (2014/828/EU)

   Az EURÓPAI KÖZPONTI BANK KORMÁNYZÓTANÁCSA,
   tekintettel az Európai Közösséget létrehozó szerződésre és különösen annak 127. cikke (2) bekezdésének első francia bekezdésére,
   tekintettel a Központi Bankok Európai Rendszere és az Európai Központi Bank Alapokmányára és különösen annak 12.1. cikke második albekezdésére, a 3.1. cikk első francia bekezdésével és a 18.1. cikkével együttesen,
   mivel:

               (1)

               A Központi Bankok Európai Rendszere és az Európai Központi Bank Alapokmányának (a továbbiakban: a KBER Alapokmánya) 18.1. cikke alapján azon tagállamok nemzeti központi bankjai (a továbbiakban: NKB-k), amelyek pénzneme az euro és az Európai Központi Bank („EKB”) műveleteket végezhetnek a pénzpiacon egyebek között forgalomképes eszközök végleges vétele és eladása révén.

               (2)

               A Kormányzótanács 2014. szeptember 4-i döntése szerint egy új fedezettkötvény-vásárlási programot (a továbbiakban: CBPP3) kell indítani. Az eszközfedezetű értékpapírvásárlási program (ABSPP), valamint a célzott hosszabb távú refinanszírozási műveletek (TLTRO-k) (1) mellett a CBPP3 hozzá fog járulni a monetáris politikai transzmissziós mechanizmusához, elő fogja segíteni a hitelnyújtást az euroövezeti gazdaság számára, kedvező tovagyűrűző hatásokat fog gyakorolni az egyéb piacokra, valamint mindennek eredményeképpen lazítani fogja az EKB monetáris politikai álláspontját, és hozzá fog járulni a 2 %-os szinthez közelítő inflációs rátához való visszatéréshez.

               (3)

               Az egységes monetáris politika részeként az elfogadható fedezett kötvényeknek az eurorendszerbeli központi bankok által a CBPP3 program keretében történő végleges megvásárlását egységes és decentralizált módon, e határozattal összhangban kell végrehajtani,

         ELFOGADTA EZT A HATÁROZATOT:
   1. cikk
   A fedezett kötvények végleges vásárlási programjának létrehozása és hatálya
   Az eurorendszer ezennel létrehozza a CBPP3 programot, amely alapján az eurorendszerbeli központi bankok elfogadható fedezett kötvényeket vásárolnak a 2. cikk értelmében. A CBPP3 program keretén belül az eurorendszerbeli központi bankok az elfogadható szerződő felektől elfogadható fedezett kötvényeket vásárolhatnak az elsődleges és a másodlagos piacokon, a 3. cikkben foglalt, a szerződő felekre vonatkozó elfogadhatósági kritériumoknak megfelelően.
   2. cikk
   A fedezett kötvényekre vonatkozó elfogadhatósági feltételek
   Azok a fedezett kötvények felelnek meg a CBPP3 program keretében történő végleges megvásárlásra, amelyek az EKB/2011/14 (2) iránymutatás I. melléklete 6.2.1. szakaszában foglaltakkal összhangban monetáris politikai műveletek céljára elfogadhatók, továbbá az EKB/2011/14 iránymutatás I. melléklete 6.2.3.2. szakasza ötödik bekezdésében foglaltak alapján megfelelnek a saját felhasználású fedezetként történő felhasználásra vonatkozó követelményeknek, valamint amelyeket az euroövezetben bejegyzett hitelintézetek bocsátottak ki. Azok a többszörös kuponszelvények (multi-cédulas), amelyek az EKB/2011/14 iránymutatás I. melléklete 6.2.1. szakaszával összhangban monetáris politikai műveletek céljára elfogadhatók, és amelyeket az euroövezetben bejegyzett különleges célú társaságok bocsátottak ki, elfogadhatók a CBPP3 program keretében történő végleges megvásárlásra.
   A fent említett fedezett kötvények elfogadhatók a CBPP3 program keretében történő végleges megvásárlásra, feltéve, hogy azok megfelelnek az alábbi további követelményeknek:

               1.

               Minimumfeltételként a 3-as első legjobb hitelminősítési szintnek (CQS3, amely jelenleg egy külső hitelminősítő intézménytől (ECAI) származó „BBB-” vagy azzal megegyező hitelminősítési szintnek felel meg) kell megfelelnie, amely minősítésnek legalább egy, az eurorendszer hitelminőségi küszöbén (ECAF) belül elfogadott ECAI-tól kell származnia.

               2.

               Az első (3) és a második (4) fedezettkötvény-vásárlási programra (értelemszerűen CBPP1 és CBPP2), a CBPP3 programra és az eurorendszerbeli központi bankok egyéb részesedéseire vonatkozóan nemzetközi értékpapír-azonosító számonként összesített 70 %-os kibocsátási részesedési küszöb irányadó.

               3.

               A fedezett kötvényeknek euróban denomináltnak, az euroövezetben tartottnak és elszámoltnak kell lenniük.

               4.

               Az eurorendszer hitelműveleteiben való részvételből felfüggesztett jogalanyok által kibocsátott fedezett kötvények a felfüggesztés időtartama alatt nem vásárolhatók meg a CBPP3 program keretében.

               5.

               Azon fedezett kötvények vonatkozásában, amelyek Cipruson és Görögországban jelenleg nem érik el a CQS3 minősítést, az adott joghatóság illetékes ECAI-ja által meghatározott, a maximálisan elérhető fedezett-kötvény minősítésre vonatkozó minimális eszközértékelés szükséges mindaddig, amíg az eurorendszer minimális hitelminőségi küszöbe alkalmazásra nem kerül a görög vagy a ciprusi kormány által kibocsátott vagy garantált adósságinstrumentumokra vonatkozó fedezetként való megfelelési követelményekben (az EKB/2014/31 iránymutatás (5) 8. cikkének (2) bekezdése alapján), továbbá nemzetközi értékpapír-azonosító számonként egy 30 %-os, a CBPP1, CBPP2, CBPP3 programok együttes tulajdonlására és az eurorendszerbeli központi bankok egyéb részesedéseire alkalmazandó kibocsátási részesedési küszöb irányadó, feltéve, hogy azok megfelelnek az alábbi további követelményeknek a kockázati egyenértékűség elérése érdekében:

                           a)

                           a fedezeti alap jellemzőinek (ideértve a kölcsön-szintű adatokat), valamint a program strukturális jellemzőinek és a kibocsátóra vonatkozó információknak azon NKB, ahol a kibocsátó honos, részére történő havi jelentése; a szerződő felek számára az illetékes NKB bocsátja rendelkezésre az adatszolgáltatási űrlapokat;

                           b)

                           legalább 25 %-os lekötött fedezeti-túlbiztosítás; a lekötött fedezeti-túlbiztosítás számítására irányadó szabályokat az illetékes NKB bocsátja a szerződő felek rendelkezésére;

                           c)

                           a BBB- vagy nem euróban denominált követelések esetén az ennél magasabb minősítéssel rendelkező szerződő felekkel kötött devizafedezeti ügyletek találhatók a program fedezeti alapjában, vagy legalább az eszközök 95 %-a euróban denominált; továbbá

                           d)

                           a program fedezeti alapjában szereplő hitelkövetelések az euroövezetben található adósokkal szemben állnak fenn.

               6.

               A kibocsátó tulajdonában maradt fedezett kötvények elfogadhatók a CBPP3 program keretében történő megvásárlásra, feltéve, hogy azok megfelelnek a fent részletezett követelményeknek.

         3. cikk
   Elfogadható szerződő felek
   Az alábbiak minősülnek elfogadható szerződő feleknek a CBPP3 program vonatkozásában, mind a végleges adásvételi ügyletek, mind pedig a CBPP3 eurorendszerbeli portfóliókban tartott fedezett kötvények bevonásával zajló értékpapírkölcsönzési ügyletek tekintetében: a) az eurorendszer EKB/2011/14 iránymutatás I. mellékletének 2.1. szakaszában meghatározott, a monetáris politikai műveletekben részt vevő belföldi szerződő felek; és b) minden más szerződő fél, amelyet valamely eurorendszerbeli központi bank az euróban denominált portfolióinak befektetéséhez igénybe vesz, ideértve azon nem euroövezeti szerződő feleket, amelyek fedezett kötvények kibocsátásában részt vesznek.
   4. cikk
   Záró rendelkezés
   Ez a határozat az EKB honlapján történő közzétételét követő napon lép hatályba.

      Kelt Frankfurt am Mainban, 2014. október 15-én.

            az EKB elnöke

         Mario DRAGHI

      (1)  A célzott hosszabb távú refinanszírozási műveletekkel kapcsolatos intézkedésekről szóló, 2014. július 29-i EKB/2014/34 határozat (HL L 258., 2014.8.29., 11. o.).

      (2)  Az eurorendszer monetáris politikai eszközeiről és eljárásairól szóló, 2011. szeptember 20-i EKB/2011/14 iránymutatás (HL L 331., 2011.12.14., 1. o.).

      (3)  A második fedezettkötvény-vásárlási program végrehajtásáról szóló, 2011. november 3-i EKB/2011/17 határozat (HL L 297., 2011.11.16., 70. o.).

      (4)  A fedezettkötvény-vásárlási program végrehajtásáról szóló, 2009. július 2-i EKB/2009/16 határozat (HL L 175., 2009.7.4., 18. o.).

      (5)  Az eurorendszer refinanszírozási műveleteivel és a fedezetek elfogadhatóságával kapcsolatos további átmeneti intézkedésekről és az EKB/2007/9 iránymutatás módosításáról szóló, 2014. július 9-i EKB/2013/4 iránymutatás (HL L 240., 2014.8.13., 28. o.).


title: A Tanács (KKBP) 2015/77 határozata ( 2015. január 19. ) az Európai Unió bosznia-hercegovinai különleges képviselőjének kinevezéséről

text:
               20.1.2015

               HU

               Az Európai Unió Hivatalos Lapja

               L 13/7

         A TANÁCS (KKBP) 2015/77 HATÁROZATA
   (2015. január 19.)
   az Európai Unió bosznia-hercegovinai különleges képviselőjének kinevezéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 31. cikke (2) bekezdésére és 33. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2011. július 18-án elfogadta a 2011/426/KKBP határozatot (1), amely Peter SØRENSEN-t nevezte ki az Európai Unió bosznia-hercegovinai különleges képviselőjévé (EUKK). Az EUKK megbízatása 2015. június 30-án lejár.

               (2)

               Azt követően, hogy Peter SØRENSEN-t más tisztség betöltésére nevezték ki, Lars-Gunnar WIGEMARK-ot kell kinevezni az Európai Unió bosznia-hercegovinai különleges képviselőjévé 2015. március 1-től kezdődően.

               (3)

               Az EUKK megbízatását olyan helyzetben látja el, amely rosszabbodhat és akadályozhatja az Unió külső tevékenységének a Szerződés 21. cikkében meghatározott célkitűzései elérését,

         ELFOGADTA EZT A HATÁROZATOT:
   1. cikk
   (1)   Peter SØRENSEN-nek, az Európai Unió bosznia-hercegovinai különleges képviselőjének (EUKK) megbízatása 2014. október 31-én lejár.
   (2)   A Tanács a 2015. március 1-jétől2015. június 30-ig terjedő időszakra Lars-Gunnar WIGEMARK-ot nevezi ki az Európai Unió bosznia-hercegovinai különleges képviselőjévé. Az EUKK a megbízatását a 2011/426/KKBP határozattal összhangban végzi.
   (3)   A Tanács a Politikai és Biztonsági Bizottság értékelése alapján, valamint az Unió külügyi és biztonságpolitikai főképviselőjének javaslatára dönthet az EUKK megbízatásának idő előtti megszüntetéséről.
   2. cikk
   Az EUKK-megbízatások közötti, azaz a 2014. november 1-től2015. február 28-ig terjedő időszak során az ügymenet folytonosságának biztosításával kapcsolatos kiadások fedezése a 2011/426/KKBP határozat 5. cikkének (1) bekezdésében meghatározott pénzügyi referenciaösszegből történik.
   3. cikk
   Ez a határozat az elfogadásának napján lép hatályba.
   A 2. cikk 2014. november 1-jétől alkalmazandó.

      Kelt Brüsszelben, 2015. január 19-én.

            a Tanács részéről

            az elnök

         F. MOGHERINI

      (1)  A Tanács 2011/426/KKBP határozata (2011. július 18.) az Európai Unió bosznia-hercegovinai különleges képviselőjének kinevezéséről (HL L 188., 2011.7.19., 30. o.).


title: A Bizottság (EU) 2016/255 határozata (2016. február 23.) az Európai Unió és a Vatikánvárosi Állam között létrejött monetáris megállapodás mellékletének módosításáról

text:
               24.2.2016

               HU

               Az Európai Unió Hivatalos Lapja

               L 47/10

         A BIZOTTSÁG (EU) 2016/255 HATÁROZATA
   (2016. február 23.)
   az Európai Unió és a Vatikánvárosi Állam között létrejött monetáris megállapodás mellékletének módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Unió és a Vatikánvárosi Állam között létrejött, 2009. december 17-i monetáris megállapodásra és különösen annak 8. cikke (3) bekezdésére,
   mivel:

               (1)

               Az Európai Unió és a Vatikánvárosi Állam között létrejött monetáris megállapodás (a továbbiakban: a monetáris megállapodás) 8. cikkének (1) bekezdése értelmében a Vatikánvárosi Államnak végre kell hajtania az eurobankjegyekre és -érmékre, a pénzmosás megelőzésére, a készpénzes és a nem készpénzes fizetőeszközökkel, érmékkel és zsetonokkal kapcsolatos csalás és hamisítás megelőzésére, valamint a statisztikai adatszolgáltatási követelményekre vonatkozó uniós jogi aktusokat és előírásokat. E jogi aktusok és előírások jegyzékét a monetáris megállapodás melléklete tartalmazza.

               (2)

               A vonatkozó új uniós jogi aktusoknak és előírásoknak, valamint a hatályos előírások módosításának figyelembevétele céljából a Bizottságnak évente módosítania kell a monetáris megállapodás mellékletét.

               (3)

               Elfogadtak néhány új vonatkozó uniós jogi aktust és előírást, illetve a hatályos jogi aktusok tekintetében néhány módosítást, amelyekkel ki kell egészíteni a mellékletet.

               (4)

               A monetáris megállapodás mellékletét ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   Az Európai Unió és a Vatikánvárosi Állam között létrejött monetáris megállapodás mellékletének helyébe e határozat mellékletének szövege lép.
   2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.

      Kelt Brüsszelben, 2016. február 23-án.

            a Bizottság részéről

            az elnök

         Jean-Claude JUNCKER

      MELLÉKLET

            „MELLÉKLET

                        A végrehajtandó jogi rendelkezések

                        A végrehajtás határideje

                        A pénzmosás megelőzése

                        1.

                        Az Európai Parlament és a Tanács 2005. október 26-i 2005/60/EK irányelve a pénzügyi rendszereknek a pénzmosás, valamint terrorizmus finanszírozása céljára való felhasználásának megelőzéséről (HL L 309., 2005.11.25., 15. o.) (4)

                        2010. december 31.

                        Módosította:

                        2.

                        Az Európai Parlament és a Tanács 2008. március 11-i 2008/20/EK irányelve a pénzügyi rendszereknek a pénzmosás, valamint a terrorizmus finanszírozása céljára való felhasználásának megelőzéséről szóló 2005/60/EK irányelvnek a Bizottságra ruházott végrehajtási hatáskörök gyakorlása tekintetében történő módosításáról (HL L 76., 2008.3.19., 46. o.)

                        Kiegészítette:

                        3.

                        A Tanács 2001. június 26-i 2001/500/IB kerethatározata a pénzmosásról, valamint a bűncselekményhez felhasznált eszközök és az abból származó jövedelmek azonosításáról, felkutatásáról, befagyasztásáról, lefoglalásáról és elkobzásáról (HL L 182., 2001.7.5., 1. o.)

                        4.

                        Az Európai Parlament és a Tanács 2005. október 26-i 1889/2005/EK rendelete a Közösség területére belépő, illetve a Közösség területét elhagyó készpénz ellenőrzéséről (HL L 309., 2005.11.25., 9. o.)

                        5.

                        A Bizottság 2006. augusztus 1-jei 2006/70/EK irányelve a politikai közszereplők fogalmát, valamint az egyszerűsített ügyfél-átvilágítási eljárások és az alkalmi vagy nagyon korlátozott alapon folytatott pénzügyi tevékenység alapján nyújtott mentesség technikai követelményeit illetően a 2005/60/EK európai parlamenti és tanácsi irányelvre vonatkozó végrehajtási intézkedések megállapításáról (HL L 214., 2006.8.4., 29. o.) (5)

                        6.

                        Az Európai Parlament és a Tanács 2006. november 15-i 1781/2006/EK rendelete a pénzátutalásokat kísérő megbízói adatokról (HL L 345., 2006.12.8., 1. o.)

                        7.

                        Az Európai Parlament és a Tanács 2014. április 3-i 2014/42/EU irányelve a bűncselekmény elkövetési eszközeinek és az abból származó jövedelemnek az Európai Unión belüli befagyasztásáról és elkobzásáról (HL L 127., 2014.4.29., 39. o.)

                        2016. december 31. (2)

                        8.

                        Az Európai Parlament és a Tanács 2015. május 20-i (EU) 2015/847 rendelete a pénzátutalásokat kísérő adatokról és az 1781/2006/EK rendelet hatályon kívül helyezéséről (HL L 141., 2015.6.5., 1. o.)

                        2017. december 31. (3)

                        9.

                        Az Európai Parlament és a Tanács 2015. május 20-i (EU) 2015/849 irányelve a pénzügyi rendszerek pénzmosás vagy terrorizmusfinanszírozás céljára való felhasználásának megelőzéséről, a 648/2012/EU európai parlamenti és tanácsi rendelet módosításáról, valamint a 2005/60/EK európai parlamenti és tanácsi irányelv és a 2006/70/EK bizottsági irányelv hatályon kívül helyezéséről (HL L 141., 2015.6.5., 73. o.)

                        2017. december 31. (3)

                        A csalás és hamisítás megelőzése

                        10.

                        A Tanács2001. május 28-i 2001/413/IB kerethatározata a nem készpénzes fizetőeszközökkel összefüggő csalás és hamisítás elleni küzdelemről (HL L 149., 2001.6.2., 1. o.)

                        2010. december 31.

                        11.

                        A Tanács2001. június 28-i 1338/2001/EK rendelete az euro pénzhamisítás elleni védelméhez szükséges intézkedések megállapításáról (HL L 181., 2001.7.4., 6. o.)

                        2010. december 31.

                        Módosította:

                        12.

                        A Tanács 2008. december 18-i 44/2009/EK rendelete az euro pénzhamisítás elleni védelméhez szükséges intézkedések megállapításáról szóló 1338/2001/EK rendelet módosításáról (HL L 17., 2009.1.22., 1. o.)

                        13.

                        A Tanács2004. december 6-i 2182/2004/EK rendelete az euro-érmékhez hasonló érmekről és zsetonokról (HL L 373., 2004.12.21., 1. o.)

                        2010. december 31.

                        Módosította:

                        14.

                        A Tanács 2008. december 18-i 46/2009/EK rendelete az euro-érmékhez hasonló érmekről és zsetonokról szóló 2182/2004/EK rendelet módosításáról (HL L 17., 2009.1.22., 5. o.)

                        15.

                        Az Európai Parlament és a Tanács 2014. május 15-i 2014/62/EU irányelve az euro és más pénznemek hamisítás elleni, büntetőjog általi védelméről, valamint a 2000/383/IB tanácsi kerethatározat felváltásáról (HL L 151., 2014.5.21., 1. o.)

                        2016. december 31. (2)

                        Az eurobankjegyekre és -érmékre vonatkozó előírások

                        16.

                           A Tanács 1998. november 23-i és 2002. november 5-i következtetései a gyűjtők számára kibocsátott érmékről

                        2010. december 31.

                        17.

                        A Tanács 1999. május 10-i következtetései az euróérmék minőségbiztosítási rendszeréről

                        2010. december 31.

                        18.

                           A Bizottság 2001. október 22-i 2001/C-318/03 közleménye az euróérmék közös oldalának formatervezési mintájára vonatkozó szerzői jogi védelemről (COM(2001) 600 végleges) (HL C 318., 2001.11.13., 3. o.)

                        2010. december 31.

                        19.

                        Az Európai Központi Bank2003. március 20-i EKB/2003/5 iránymutatása a szabálytalan eurobankjegy-utánzatok készítése elleni intézkedések végrehajtásáról, valamint az euro-bankjegyek cseréjéről és bevonásáról (HL L 78., 2003.3.25., 20. o.)

                        2010. december 31.

                        Módosította:

                        20.

                        Az Európai Központi Bank 2013. április 19-i EKB/2013/11 iránymutatása a szabálytalan eurobankjegy-utánzatok készítése elleni intézkedések végrehajtásáról, valamint az eurbankjegyek cseréjéről és bevonásáról szóló EKB/2003/5 iránymutatás módosításáról (HL L 118., 2013.4.30., 43. o.)

                        2014. december 31. (1)

                        21.

                        Az Európai Központi Bank 2010. szeptember 16-i EKB/2010/14 határozata az eurobankjegyek valódiság- és forgalomképesség szerinti vizsgálatáról, illetve visszaforgatásáról (HL L 267., 2010.10.9., 1. o.)

                        2012. december 31.

                        Módosította:

                        22.

                        Az Európai Központi Bank 2012. szeptember 7-i EKB/2012/19 határozata (HL L 253., 2012.9.20., 19. o.)

                        2013. december 31. (1)

                        23.

                        Az Európai Parlament és a Tanács 2010. december 15-i 1210/2010/EU rendelete az euroérmék hitelesítéséről és a pénzforgalom céljára alkalmatlan euroérmék kezeléséről (HL L 339., 2010.12.22., 1. o.)

                        2012. december 31.

                        24.

                        Az Európai Parlament és a Tanács 2012. július 4-i 651/2012/EU rendelete az euroérmék kibocsátásáról (HL L 201., 2012.7.27., 135. o.)

                        2013. december 31. (1)

                        25.

                        Az Európai Központi Bank2013. április 19-i EKB/2013/10 határozata az eurobankjegyek címleteiről, technikai jellemzőiről, utánzatai készítéséről, cseréjéről és bevonásáról (HL L 118., 2013.4.30., 37. o.)

                        2014. december 31. (1)

                        26.

                        A Tanács2014. június 24-i 729/2014/EU rendelete a forgalomba hozatalra szánt euroérmék címleteiről és műszaki előírásairól (átdolgozás) (HL L 194., 2014.7.2., 1. o.)

                        2013. december 31. (2)

               A monetáris megállapodás mellékletének a vegyes bizottság által a Szentszék és a Vatikánvárosi Állam kérésére hozott, a hivatásos alapon pénzügyi tevékenységeket folytató gazdálkodó egységekre alkalmazandó vonatkozó előírások beillesztéséről szóló ad hoc rendelkezés szerinti szakasza

                        A következő jogi eszközök vonatkozó részei

                        A végrehajtás határideje

                        27.

                        A Tanács1986. december 8-i 86/635/EGK irányelve a bankok és más pénzügyi intézmények éves beszámolójáról és konszolidált éves beszámolójáról (HL L 372., 1986.12.31., 1. o.)

                        2016. december 31. (2)

                        Módosította:

                        28.

                        Az Európai Parlament és a Tanács 2001. szeptember 27-i 2001/65/EK irányelve (HL L 283., 2001.10.27., 28. o.)

                        29.

                        Az Európai Parlament és a Tanács 2003. június 18-i 2003/51/EK irányelve (HL L 178., 2003.7.17., 16. o.)

                        30.

                        Az Európai Parlament és a Tanács 2006. június 14-i 2006/46/EK irányelve (HL L 224., 2006.8.16., 1. o.)

                        31.

                        Az Európai Parlament és a Tanács 2013. június 26-i 2013/36/EU irányelve a hitelintézetek tevékenységéhez való hozzáférésről és a hitelintézetek és befektetési vállalkozások prudenciális felügyeletéről, a 2002/87/EK irányelv módosításáról, a 2006/48/EK és a 2006/49/EK irányelv hatályon kívül helyezéséről (HL L 176., 2013.6.27., 338. o.)

                        2017. december 31. (2)

                        32.

                        Az Európai Parlament és a Tanács 2013. június 26-i 575/2013/EU rendelete a hitelintézetekre és befektetési vállalkozásokra vonatkozó prudenciális követelményekről és a 648/2012/EU rendelet módosításáról (HL L 176., 2013.6.27., 1. o.)

                        2017. december 31. (2)

                        Módosította:

                        33.

                        A Bizottság 2014. október 10-i (EU) 2015/62 felhatalmazáson alapuló rendelete az 575/2013/EU európai parlamenti és tanácsi rendeletnek a tőkeáttételi mutató tekintetében történő módosításáról (HL L 11., 2015.1.17., 37. o.)

                        2017. december 31. (3)

                        Kiegészítette:

                        34.

                        A Bizottság 2014. január 7-i 241/2014/EU felhatalmazáson alapuló rendelete az 575/2013/EU európai parlamenti és tanácsi rendeletnek az intézményekre vonatkozó tőkekövetelményekre alkalmazandó szabályozási technikai standardok tekintetében való kiegészítéséről (HL L 74., 2014.3.14., 8. o.)

                        2017. december 31. (3)

                        Módosította:

                        35.

                        A Bizottság 2015. március 11-i (EU) 2015/923 felhatalmazáson alapuló rendelete az 575/2013/EU európai parlamenti és tanácsi rendeletnek az intézményekre vonatkozó tőkekövetelményekre alkalmazandó szabályozástechnikai standardok tekintetében való kiegészítéséről szóló 241/2014/EU felhatalmazáson alapuló rendelet módosításáról (HL L 150., 2015.6.17., 1. o.)

                        2017. december 31. (3)

                        36.

                        A Bizottság 2014. október 10-i (EU) 2015/61 felhatalmazáson alapuló rendelete az 575/2013/EU európai parlamenti és tanácsi rendeletnek a hitelintézetekre vonatkozó likviditásfedezeti követelmények tekintetében történő kiegészítéséről (HL L 11., 2015.1.17., 1. o.)

                        2017. december 31. (3)

                        A statisztikai adatgyűjtésre vonatkozó jogi szabályozás

                        37.

                        Az Európai Központi Bank2013. július 25-i EKB/2013/24 iránymutatása az Európai Központi Bank negyedéves pénzügyi elszámolásokra vonatkozó statisztikai adatszolgáltatási követelményeiről (HL L 2., 2014.1.7., 34. o.)

                        2016. december 31. (2)

                        38.

                        Az Európai Központi Bank 2013. szeptember 24-i 1071/2013/EU rendelete a monetáris pénzügyi intézmények ágazati mérlegéről (EKB/2013/33) (HL L 297., 2013.11.7., 1. o.)

                        2016. december 31. (2)

                        Módosította:

                        39.

                        Az Európai Központi Bank 2014. december 10-i 1375/2014/EU rendelete a monetáris pénzügyi intézményi szektor összevont mérlegéről szóló 1071/2013/EU rendelet (EKB/2013/33) módosításáról (EKB/2014/51) (HL L 366., 2014.12.20., 77. o.)

                        40.

                        Az Európai Központi Bank 2013. szeptember 24-i 1072/2013/EU rendelete a monetáris-pénzügyi intézmények által alkalmazott kamatlábakra vonatkozó statisztikákról (EKB/2013/34) (HL L 297., 2013.11.7., 51. o.)

                        2016. december 31. (2)

                        Módosította:

                        41.

                        Az Európai Központi Bank 2014. július 8-i 756/2014/EU rendelete a monetáris pénzügyi intézmények által alkalmazott kamatlábakra vonatkozó statisztikákról szóló 1072/2013/EU rendelet (EKB/2013/34) módosításáról (EKB/2014/30) (HL L 205., 2014.7.12., 14. o.)

                        42.

                        Az Európai Központi Bank2014. április 4-i EKB/2014/15 iránymutatása a monetáris és pénzügyi statisztikákról (HL L 340., 2014.11.26., 1. o.)

                        2016. december 31. (2)

                        Módosította:

                        43.

                        Az Európai Központi Bank 2014. november 6-i EKB/2014/43 iránymutatása a monetáris és pénzügyi statisztikákról szóló EKB/2014/15 iránymutatás módosításáról (HL L 93., 2015.4.9., 82. o.)

         (1)  Ezekről a határidőkről a 2013. évi vegyes bizottság állapodott meg.

         (2)  Ezekről a határidőkről a 2014. évi vegyes bizottság állapodott meg.

         (3)  Ezekről a határidőkről a 2015. évi vegyes bizottság állapodott meg.

         (4)  Az (EU) 2015/849 irányelv hatályon kívül helyezte a 2005/60/EK irányelvet, de az az (EU) 2015/849 irányelv átültetésére vonatkozóan meghatározott határidőig a mellékletben marad.

         (5)  Az (EU) 2015/849 irányelv hatályon kívül helyezte a 2006/70/EK bizottsági irányelvet, de az az (EU) 2015/849 irányelv átültetésére vonatkozóan meghatározott határidőig a mellékletben marad.”


title: 2011/849/KKBP: A Politikai és Biztonsági Bizottság EULEX/2/2011 határozata ( 2011. december 16. ) az Európai Unió koszovói jogállamiság-missziója (EULEX KOSOVO) misszióvezetője megbízatásának meghosszabbításáról

text:
               17.12.2011

               HU

               Az Európai Unió Hivatalos Lapja

               L 335/85

         A POLITIKAI ÉS BIZTONSÁGI BIZOTTSÁG EULEX/2/2011 HATÁROZATA
   (2011. december 16.)
   az Európai Unió koszovói jogállamiság-missziója (1) (EULEX KOSOVO) misszióvezetője megbízatásának meghosszabbításáról
   (2011/849/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Unió koszovói jogállamiság-missziójáról (EULEX KOSOVO) szóló, 2008. február 4-i 2008/124/KKBP tanácsi együttes fellépésre (2) és különösen annak 12. cikke (2) bekezdésére,
   mivel:

               (1)

               A Politikai és Biztonsági Bizottság (PBB) a 2008/124/KKBP együttes fellépés 12. cikkének (2) bekezdése értelmében és a Szerződés 38. cikkével összhangban felhatalmazással bír arra, hogy meghozza az Európai Unió koszovói jogállamiság-missziójának (EULEX KOSOVO) politikai ellenőrzésére és stratégiai irányítására vonatkozó megfelelő határozatokat, beleértve a misszióvezető kinevezéséről szóló határozatot is.

               (2)

               A Tanács 2010. június 8-án elfogadta az EULEX KOSOVO 2012. június 14-ig történő meghosszabbításáról szóló 2010/322/KKBP határozatot (3).

               (3)

               A PBB az Unió külügyi és biztonságpolitikai főképviselőjének javaslatára a 2010/431/KKBP határozattal (4) az Európai Unió koszovói jogállamiság-missziója (EULEX KOSOVO) misszióvezetőjének Xavier BOUT DE MARNHAC-ot nevezte ki 2010. október15-i hatállyal.

               (4)

               A PBB a 2011/688/KKBP határozattal (5) meghosszabbította Xavier BOUT DE MARNHAC-nak, az Európai Unió koszovói jogállamiság-missziója (EULEX KOSOVO) misszióvezetőjének a megbízatását 2011. december 14-ig.

               (5)

               A főképviselő 2011. december 9-én javasolta Xavier BOUT DE MARNHAC, az EULEX KOSOVO misszióvezetője megbízatásának 2012. június 14-ig történő meghosszabbítását,

         ELFOGADTA EZT A HATÁROZATOT:
   1. cikk
   A PBB Xavier BOUT DE MARNHAC-nak, az EULEX KOSOVO misszióvezetőjének megbízatását 2012. június 14-ig meghosszabbítja.
   2. cikk
   Ez a határozat az elfogadásának napján lép hatályba.
   Ezt a határozatot 2011. december 15-étől kell alkalmazni.

      Kelt Brüsszelben, 2011. december 16-án.

            a Politikai és Biztonsági Bizottság részéről

            az elnök

         O. SKOOG

      (1)  Az ENSZ Biztonsági Tanácsának 1244 (1999) sz. határozata alapján.

      (2)  HL L 42., 2008.2.16., 92. o.

      (3)  HL L 145., 2010.6.11., 13. o.

      (4)  HL L 202., 2010.8.4., 10. o.

      (5)  HL L 270., 2010.10.15., 32. o.


title: 2013/276/EU: Az Európai Parlament és a Tanács határozata ( 2013. május 21. ) az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Ausztria „EGF/2011/010 AT/Austria Tabak” referenciaszámú kérelme)

text:
               12.6.2013

               HU

               Az Európai Unió Hivatalos Lapja

               L 160/11

      AZ EURÓPAI PARLAMENT ÉS A TANÁCS HATÁROZATA

   (2013. május 21.)
   az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Ausztria „EGF/2011/010 AT/Austria Tabak” referenciaszámú kérelme)
   (2013/276/EU)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra (1) és különösen annak 28. pontjára,
   tekintettel az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (2) és különösen annak 12. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alap (EGAA) azzal a céllal jött létre, hogy kiegészítő támogatást nyújtson a globalizáció hatására a világkereskedelemben bekövetkezett fő strukturális változások következtében elbocsátott munkavállalóknak, és segítse őket a munkaerőpiacra történő ismételt beilleszkedésben.

               (2)

               Az EGAA hatálya kiterjesztésre került a 2009. május 1. és 2011. december 30. között benyújtott kérelmekre olyan munkavállalók támogatása érdekében, akik közvetlenül a pénzügyi és gazdasági világválság miatt veszítették el állásukat.

               (3)

               A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi.

               (4)

               Ausztria az Austria Tabak GmbH-nál és 14 beszállítójánál, illetve továbbfeldolgozó cégeknél történt elbocsátásokra tekintettel 2011. december 20-án az EGAA igénybevételére irányuló kérelmet nyújtott be, és 2012. október 9-ig további információkkal egészítette ki azt. A kérelem megfelel az 1927/2006/EK rendelet 10. cikkében a pénzügyi hozzájárulások meghatározására vonatkozóan megállapított követelményeknek. A Bizottság ezért 3 941 999 EUR rendelkezésre bocsátására tesz javaslatot.

               (5)

               Az EGAA-t tehát igénybe kell venni az Ausztria által benyújtott kérelem alapján történő pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2013. évi általános költségvetésének keretein belül az Európai Globalizációs Alkalmazkodási Alapból 3 941 999 EUR igénybevételére kerül sor kötelezettségvállalási és kifizetési előirányzatok formájában.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2013. május 21-én.

            az Európai Parlament részéről

            az elnök

         M. SCHULZ

            a Tanács részéről

            az elnök

         L. CREIGHTON

      (1)  HL C 139., 2006.6.14., 1. o.

      (2)  HL L 406., 2006.12.30., 1. o.


title: A Tanács (EU) 2015/2397 határozata (2015. december 16.) a Régiók Bizottsága egy spanyol tagjának és egy spanyol póttagjának kinevezéséről

text:
               18.12.2015

               HU

               Az Európai Unió Hivatalos Lapja

               L 332/144

         A TANÁCS (EU) 2015/2397 HATÁROZATA
   (2015. december 16.)
   a Régiók Bizottsága egy spanyol tagjának és egy spanyol póttagjának kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a spanyol kormány javaslatára,
   mivel:

               (1)

               A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot.

               (2)

               Paulino RIVERO BAUTE hivatali idejének lejártát követően a Régiók Bizottsága egy tagjának helye megüresedett.

               (3)

               Javier GONZALEZ ORTIZ -nak a Régiók Bizottsága tagjává történő kinevezését követően egy póttag helye megüresedik,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig, a Régiók Bizottsága tagjává nevezi ki a következő személyt:

               a)

               tagként:

                           —

                           D. Fernando CLAVIJO BATLLE, Presidente del Gobierno de Canarias,

                     és

               b)

               póttagként:

                           —

                           Da Maria Luisa de MIGUEL ANASAGASTI, Directora General de Asuntos Económicos con la Unión Europea del Gobierno de Canarias.

         2. cikk
   Ez a határozat az elfogadásának napján lép hatályba.

      Kelt Brüsszelben, 2015. december 16-án.

            a Tanács részéről

            az elnök

         C. DIESCHBOURG

      (1)  HL L 20., 2015.1.27., 42. o.

      (2)  HL L 31., 2015.2.7., 25. o.

      (3)  HL L 159., 2015.6.25., 70. o.


title: 2010/317/CFSP: A Politikai és Biztonsági Bizottság ATALANTA/3/2010 határozat ( 2010. május 28. ) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az európai uniós műveleti parancsnok kinevezéséről

text:
               10.6.2010

               HU

               Az Európai Unió Hivatalos Lapja

               L 142/9

         A POLITIKAI ÉS BIZTONSÁGI BIZOTTSÁG ATALANTA/3/2010 HATÁROZAT
   (2010. május 28.)
   a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az európai uniós műveleti parancsnok kinevezéséről
   (2010/317/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikkére,
   tekintettel a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről (Atalanta) szóló, 2008. november 10-i 2008/851/KKBP tanácsi együttes fellépésre (1) és különösen annak 6. cikke (1) bekezdésére,
   mivel:

               (1)

               A 2008/851/KKBP együttes fellépés 6. cikk (1) bekezdése értelmében a Tanács felhatalmazta a Politikai és Biztonsági Bizottságot (PBB), hogy az európai uniós műveleti parancsnok kinevezéséről határozatokat hozzon.

               (2)

               Az Egyesült Királyság javasolta, hogy Peter HUDSON altengernagy helyére Buster HOWE vezérőrnagyot nevezzék ki európai uniós műveleti parancsnoknak.

               (3)

               Az Európai Unió Katonai Bizottsága támogatja ezt a javaslatot.

               (4)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló (22.) jegyzőkönyv 5. cikke értelmében Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában,

         ELFOGADTA EZT A HATÁROZATOT:
   1. cikk
   Buster HOWE vezérőrnagyot európai uniós műveleti parancsnokká nevezik ki a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez.
   2. cikk
   Ez a határozat 2010. június 14-én lép hatályba.

      Kelt Brüsszelben, 2010. május 28-án.

            a Politikai és Biztonsági Bizottság részéről

            az elnök

         C. FERNÁNDEZ-ARIAS

      (1)  HL L 301., 2008.11.12., 33. o.


title: 2005/363/EK: A Bizottság Határozata (2005. május 2.) a Szardínián (Olaszország) jelen lévő afrikai sertéspestissel szembeni állat-egészségügyi védintézkedésekről (az értesítés a C(2005) 1321. számú dokumentummal történt)EGT vonatkozású szöveg

text:
               5.5.2005

               HU

               Az Európai Unió Hivatalos Lapja

               L 118/39

         A BIZOTTSÁG HATÁROZATA
   (2005. május 2.)
   a Szardínián (Olaszország) jelen lévő afrikai sertéspestissel szembeni állat-egészségügyi védintézkedésekről
   (az értesítés a C(2005) 1321. számú dokumentummal történt)
   (EGT vonatkozású szöveg)
   (2005/363/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK (1) tanácsi irányelvre és különösen annak 9. cikke (4) bekezdésére,
   tekintettel az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK (2) tanácsi irányelvre és különösen annak 10. cikke (4) bekezdésére,
   tekintettel az emberi fogyasztásra szánt állati eredetű termékek előállítását, feldolgozását, terjesztését és bevitelét szabályozó állat-egészségügyi szabályok megállapításáról szóló, 2002. december 16-i 2002/99/EK (3) tanácsi irányelvre és különösen annak 4. cikke (3) bekezdésére,
   mivel:

               (1)

               A Szardínián (Olaszország) jelen lévő afrikai sertéspestissel szembeni egészségvédelmi intézkedésekről szóló, 2003. július 10-i 2003/514/EK (4) bizottsági határozatot az afrikai sertéspestis Szardínia (Olaszország) Nuoro tartományában való jelenlétére válaszként fogadták el.

               (2)

               2004-ben Szardínián az afrikai sertéspestis súlyos kiújulása fordult elő. Szardínia Nuoro tartományában az afrikai sertéspestist a házisertés- és vaddisznóállományban endémiás betegségnek kell tekinteni. Azonban e betegség házisertésekben előforduló néhány kitörését jelentették Szardínia más tartományaiban is.

               (3)

               A járványügyi helyzet az élő sertések, sertéssperma, petesejt és embriók, valamint a sertéshús, sertéshústermékek és sertéshúst tartalmazó más termékek kereskedelme tekintetében veszélyezteti más olaszországi régiók és más tagállamok sertésállományát.

               (4)

               Olaszország intézkedéseket hozott az afrikai sertéspestis Szardínián történő leküzdésére az afrikai sertéspestis elleni védekezésre vonatkozó külön rendelkezések megállapításáról, valamint a fertőző sertésbénulás (Teschen-betegség) és az afrikai sertéspestis tekintetében a 92/199/EK irányelv módosításáról szóló, 2002. június 27-i 2002/60/EK (5) tanácsi irányelv keretein belül.

               (5)

               Olaszország a betegség 2004-ben történt kiújulására tekintettel felülvizsgálta az eddig megtett intézkedéseket.

               (6)

               A Szardínián (Olaszország) a vaddisznók afrikai sertéspestisének a felszámolására vonatkozó terv jóváhagyásáról szóló, 2005. május 2-i 362/2005/EK (6) bizottsági határozatot az Olaszország által az afrikai sertéspestis vaddisznókban történő felszámolására vonatkozó mentesítési terv jóváhagyása érdekében fogadták el.

               (7)

               A jelenlegi járványügyi helyzetre tekintettel, helyénvaló további közösségi intézkedéseket alkalmazni Szardínia egész területére az élő sertések, a sertéssperma, a petesejtek és embriók mozgása, valamint a sertéshús, a sertéshústermékek és a sertéshúst tartalmazó más termékek szállítása tekintetében.

               (8)

               Helyénvaló meghatározott eltéréseket biztosítani az e határozatban előírt intézkedések alól az olyan sertésektől származó sertéshúsra, amelyek vágásra szánt sertésként érkeztek Szardíniára, összhangban a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK (7) tanácsi irányelvvel, vagy a szarvasmarhafélék, a sertések és a friss hús harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK (8) tanácsi irányelvvel, vagy az egyes élő patás állatok Közösségbe történő behozatalára, valamint a Közösségen történő átszállítására vonatkozó állat-egészségügyi szabályok megállapításáról, a 90/426/EGK és 92/65/EGK irányelv módosításáról, valamint a 72/462/EGK irányelv hatályon kívül helyezéséről szóló, 2004. április 26-i 2004/68/EK (9) tanácsi irányelvvel, vagy megfelelnek e határozat meghatározott követelményeinek.

               (9)

               Ugyancsak helyénvaló meghatározott eltérések előírása az olyan húsból nyert sertéshústermékek és sertéshúst tartalmazó más termékek számára, amelyeket friss sertéshúsként léptettek be Szardíniára, a friss hús előállítására és forgalmazására vonatkozó egészségügyi feltételekről szóló, 1964. június 26-i 64/433/EGK (10) tanácsi irányelvvel összhangban, vagy a 2002/99/EK irányelvvel összhangban, vagy amely megfelel a húsipari termékek és egyes más állati eredetű termékek előállítását és forgalomba hozatalát érintő egészségügyi problémákról szóló, 1976. december 21-i 77/99/EGK (11) tanácsi irányelvnek vagy megfelelnek e határozat meghatározott követelményeinek.

               (10)

               A sertéshúst különleges jelöléssel kell ellátni annak biztosítása érdekében, hogy az állat-egészségügyi követelményeknek meg nem felelő sertéshúst, sertéshústermékeket és sertéshúst tartalmazó más termékeket ne szállítsák ki Szardíniáról, és hogy biztosítsák az ilyen sertéshús és termékek nyomonkövethetőségét. E különleges jelöléseknek olyannak kell lenniük, hogy azokat ne lehessen összetéveszteni a sertéshúsra a 64/433/EK irányelv I. melléklete IX. fejezetének 50. pontjában előírt ovális bélyegzővel, vagy annak alkalmazása után az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló, 2004. április 29-i 854/2004/EK (12) rendeletnek megfelelő állat-egészségügyi jelöléssel, és a sertéshústermékekre és a sertéshúst tartalmazó más termékekre a 77/99/EGK irányelv B. melléklete VI. fejezetének 4. pontjában előírt ovális bélyegzővel, vagy annak alkalmazását követően az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK (13) rendeletnek megfelelő azonosító jelöléssel.

               (11)

               A 2003/514/EK határozatot ezért hatályon kívül kell helyezni.

               (12)

               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

         ELFOGADTA EZT A HATÁROZATOT:
   1. cikk
   Tárgy és hatály
   E határozat állat-egészségügyi szabályokat állapít meg az alábbiak vonatkozásában:

               a)

               Szardíniáról származó élő sertések, sertéssperma, petesejtek és embriók mozgása és ilyen sertéshús, sertéshústermékek és sertéshúst tartalmazó minden más termék szállítása; és

               b)

               Szardínián a sertéshús, a sertéshústermékek és a sertéshúst tartalmazó minden más termék jelölése.

         2. cikk
   Fogalommeghatározások
   E határozat alkalmazásában a következő meghatározásokat kell használni:

               a)

               „sertés”: a 2002/60/EK irányelv 2. cikkének a) pontjában foglalt meghatározás szerint;

               b)

               „sertéshús”: a sertés bármely, emberi fogyasztásra alkalmas része;

               c)

               „sertéshústermékek”: feldolgozott termékek, amelyek a sertéshús feldolgozásából vagy az ilyen termékek további feldolgozásából származnak úgy, hogy metszéslapjuk azt mutatja, hogy a termékek már nem rendelkeznek a friss hús jellemzőivel.

               d)

               „sertéshúst tartalmazó más termékek”: sertéshúst vagy sertéshústerméket tartalmazó, emberi fogyasztásra szánt termékek.

         3. cikk
   Szardíniáról származó élő sertések, sertéssperma, petesejtek és embriók mozgásának és az ilyen sertéshús, sertéshústermékek és sertéshúst tartalmazó minden más termék szállításának tilalma
   Olaszország megtiltja a következőket:

               a)

               élő sertések mozgása Szardíniáról;

               b)

               sertéssperma, petesejtek és embriók mozgása Szardíniáról; és

               c)

               Szardíniáról származó sertéshús, sertéshústermékek és sertéshúst tartalmazó minden más termék szállítása.

         4. cikk
   Szardínián a sertéshús, a sertéshústermékek és a sertéshúst tartalmazó minden más termék különleges jelölése
   Olaszország biztosítja, hogy a Szardínián leölt sertésekből származó sertéshúst, sertéshústermékeket és sertéshúst tartalmazó más termékeket olyan különleges állat-egészségügyi vagy azonosító jelöléssel lássák el, amit nem lehet összetéveszteni a közösségi bélyegzővel, és amely különösen nem ovális alakú.
   5. cikk
   Eltérés a 3. és 4. cikktől a sertéshús vonatkozásában
   (1)   A 3. cikk c) pontjától eltérve Olaszország engedélyezheti sertéshús szállítását Szardíniáról Szardínián kívüli területekre, ha teljesülnek az e cikk (2)–(5) bekezdésében előírt feltételek.
   (2)   A sertéshúsnak olyan sertésekből kell származnia:

               a)

               amelyek(et):

                           i.

                           vágásra szánt sertésként léptettek be Szardíniára a 64/432/EGK irányelvvel vagy a 72/462/EGK irányelvvel vagy a 2004/68/EK irányelvvel összhangban; és

                           ii.

                           megfelelnek a II. melléklet A. szakaszában meghatározott feltételeknek;

               b)

               vagy amelyek(et):

                           i.

                           a vágóhídra szállításukat megelőzően legalább négy hónapig tartottak olyan származási gazdaságban Szardínián, amely az I. mellékletben felsorolt területeken kívül fekszik; és

                           ii.

                           megfelelnek a II. mellékletben meghatározott feltételeknek.

         (3)   A sertéshúst olyan létesítményekben kell előállítani, tárolni és feldolgozni,

               a)

               amelyeket e célra az illetékes hatóság engedélyezett; és

               b)

               amelyekben a sertéshúst a (2) bekezdésnek meg nem felelő hústól elkülönítve állítják elő, tárolják vagy dolgozzák fel.

         (4)   E határozat 4. cikkétől eltérve a sertéshúst a 64/433/EGK irányelv I. melléklete IX. fejezetének 50. pontjában előírt ovális bélyegzővel, vagy alkalmazásának időpontját követően a 854/2004/EK rendeletnek megfelelő állat-egészségügyi jelöléssel kell jelölni.
   (5)   A sertéshúst:

               a)

               a 2002/99/EK irányelv 5. cikkével összhangban állatorvosi bizonyítvány kiállításának kell alávetni; és

               b)

               Szardínia elhagyásakor az 599/2004/EK (14) bizottsági rendeletben megállapított bizonyítványnak kell kísérnie a Közösségen belüli kereskedelemhez, kiegészítve az e határozat III. mellékletében meghatározott egészségügyi követelményekkel.

         6. cikk
   Eltérés a 3. és 4. cikktől sertéshústermékek és sertéshúsból készült minden más termék vonatkozásában
   (1)   A 3. cikk c) pontjától eltérve Olaszország engedélyezheti sertéshústermékek és sertéshúst tartalmazó minden más termék szállítását Szardíniáról Szardínián kívüli területekre, ha teljesülnek az e cikk (2)–(5) bekezdésében előírt feltételek.
   (2)   A termékek(nek):

               a)

               vagy olyan húsból kell származniuk, amelyet a 64/433/EGK irányelvnek vagy a 2002/99/EK irányelvnek megfelelő friss húsként léptettek be Szardíniára; vagy

               b)

               az e határozat 5.cikkének megfelelő sertéshúsból kell származniuk; vagy

               c)

               meg kell felelniük a 2002/99/EK irányelv 4. cikkének (1) bekezdésének, és azokat olyan kezelésnek vetették alá, amelyet az ezen irányelv III. mellékletében meghatározottak szerint az afrikai sertéspestis vírusának megsemmisítésére elismernek.

         (3)   A termékeket olyan létesítményekben kell előállítani, tárolni és feldolgozni:

               a)

               amelyeket e célra az illetékes hatóság engedélyezett; és

               b)

               amelyekben kizárólag a (2) bekezdésnek megfelelő termékeket állítanak elő, tárolnak vagy dolgoznak fel.

         (4)   E határozat 4. cikkétől eltérve a termékeket a 77/99/EGK irányelv B. melléklete VI. fejezetének 4. pontjában előírt ovális bélyegzővel, vagy alkalmazásának időpontját követően a 853/2004/EK rendeletnek megfelelő állat-egészségügyi jelöléssel kell jelölni.
   (5)   A termékeket:

               a)

               a 2002/99/EK irányelv 5. cikkével összhangban állatorvosi bizonyítvány kiállításának kell alávetni; és

               b)

               Szardínia elhagyásakor az 599/2004/EK rendeletben megállapított bizonyítványnak kell kísérnie a Közösségen belüli kereskedelemhez, kiegészítve az e határozat IV. mellékletében meghatározott egészségügyi követelményekkel.

         7. cikk
   A Bizottság és a többi tagállam tájékoztatása
   Olaszország a határozat keltétől számítva hathavonként tájékoztatja a Bizottságot és a többi tagállamot a következőkről:

               a)

               az 5. cikk (3) bekezdésében és a 6. cikk (3) bekezdésében említett engedélyezett létesítmények naprakész jegyzéke; és

               b)

               az 5. cikk (4) bekezdésében és a 6. cikk (4) bekezdésében előírt módon tanúsított sertéshús, sertéshústermék és sertéshúst tartalmazó minden más termék valamennyi szállítmányának jegyzéke; és

               c)

               az e határozat alkalmazásával kapcsolatos minden lényeges információ.

         8. cikk
   Hatályon kívül helyezés
   A 2003/514/EK határozat hatályát veszti.
   9. cikk
   Címzettek
   Ennek a határozatnak a tagállamok a címzettjei.

      Kelt Brüsszelben, 2005. május 2-án.

            a Bizottság részéről

         Markos KYPRIANOU

            a Bizottság tagja

      (1)  HL L 395., 1989.12.30., 13. o. A legutóbb a 2004/41/EK európai parlamenti és tanácsi irányelvvel (HL L 157., 2004.4.30., 33 o.) módosított irányelv.

      (2)  HL L 224., 1990.8.18., 29. o. A legutóbb a 2002/33/EK európai parlamenti és tanácsi irányelvvel (HL L 315., 2002.11.19, 14. o.) módosított irányelv.

      (3)  HL L 18., 2003.1.23., 11. o.

      (4)  HL L 178., 2003.7.17., 28. o.

      (5)  HL L 192., 2002.7.20., 27. o. A legutóbb a 2003-as csatlakozási okmánnyal módosított irányelv.

      (6)  Lásd e Hivatalos Lap 36. oldalát.

      (7)  HL 121., 1964.7.29., 1977/64. o. A legutóbb az 1/2005/EK rendelettel (HL L 3., 2005.1.5., 1. o.) módosított irányelv.

      (8)  HL L 302., 1972.12.31., 28. o. A legutóbb a 807/2003/EK rendelettel (HL L 122., 2003.5.16., 36. o.) módosított irányelv.

      (9)  HL L 139., 2004.4.30., 320. o.

      (10)  HL 121., 1964.7.29., 2012/64. o. A legutóbb a 2003. évi csatlakozási okmánnyal módosított irányelv.

      (11)  HL L 26., 1977.1.31., 85. o. A legutóbb a 2003. évi csatlakozási okmánnyal módosított irányelv.

      (12)  HL L 139., 2004.4.30., 206. o. A 882/2004/EK rendelettel (HL L 165., 2004.4.30., 1. o.) módosított rendelet.

      (13)  HL L 139., 2004.4.30., 55. o.

      (14)  HL L 94., 2004.3.31., 44. o.

      I. MELLÉKLET
      Szardíniának az 5. cikk (2) bekezdése b) pontjának i. alpontjában említett területei

                  a)

                  Nuoro tartomány teljes területe.

                  b)

                  Sassari tartományban: Ala’ dei Sardi, Anela, Banari, Benetutti, Bessude, Bonnanaro, Bono, Bonorva, Borutta, Bottidda, Budduso’, Bultei, Burgos, Cheremule, Cossoine, Esporlatu, Giave, Illorai, Ittireddu, Mores, Nughedu di San Nicolo’, Nule, Pattada, Siligo, Thiesi és Torralba körzetek területe.

      II. MELLÉKLET
      Az 5. cikk (2) bekezdésében említett feltételek
      A. szakasz
      Az 5. cikk (2) bekezdésének a) és b) pontjában említett sertésekre vonatkozó feltételek
      A vágóhídra érkezéskor az 5. cikk (2) bekezdésének a) és b) pontjában említett sertéseket az 5. cikk (2) bekezdése rendelkezéseinek meg nem felelő sertésektől külön tartják és vágják le, bármely közvetlen vagy közvetett érintkezés elkerülésére.
      B. szakasz
      Az 5. cikk (2) bekezdésének b) pontjában említett sertésekre vonatkozó külön rendelkezések

                  1.

                  Az 5. cikk (2) bekezdésének b) pontjában említett sertések származási gazdaságának meg kell felelnie a következőknek:

                              a)

                              az afrikai sertéspestisnek az 5. cikk (2) bekezdésének b) pontjában említett sertések vágóhídra szállításának időpontját megelőző három hónapon belül történt kitörése helyétől legalább 10 km-re kell lennie;

                              b)

                              olyan tartományban kell lennie, amelyben az illetékes hatóságok felügyeletével működik az afrikai sertéspestis megfigyelési és megelőzési terve, és amelyben ennek megfelelően rendszeresen alkalmazzák a megfigyelési és megelőzési intézkedéseket;

                              c)

                              az 5. cikk (2) bekezdésének b) pontjában említett sertések vágóhídra szállításának időpontját megelőző 30 napon belül sertéseket nem telepítettek a gazdaságba;

                              d)

                              az illetékes állat-egészségügyi hatóság az e pontban meghatározott célra engedélyezte.

                  2.

                  Az 5. cikk (2) bekezdésének b) pontjában említett sertéseket az e szakasz 1. pontjában említett származási gazdaságból a következő feltételek mellett szállítják a vágóhídra:

                              a)

                              a hatósági állatorvos elvégezte a következőket:

                                          i.

                                          a 2003/422/EK (1) bizottsági határozat melléklete IV. D. fejezetében meghatározott ellenőrzési és mintavételi eljárások; a IV. D. fejezet 6. pontjában a sertésekre megállapított eltérést megfelelően alkalmazni kell; és

                                          ii.

                                          a nyilvántartás és a 92/102/EGK (2) tanácsi irányelv 4. és 5. cikkében említett sertésazonosító jel ellenőrzése;

                              b)

                              az a) pontban említett ellenőrzések és vizsgálatok nem utalnak az afrikai sertéspestis jelenlétére, és az e pontban említett ellenőrzések megfelelnek a 92/102/EGK irányelv 4. és 5. cikkének;

                              c)

                              az 5. cikk (2) bekezdésének b) pontjában említett sertések szállítására használt járműveket a 2002/60/EK irányelv 12. cikkének megfelelően kitakarították és fertőtlenítették, és azt az illetékes hatóság a szállítás előtt lepecsételte;

                              d)

                              a vágóhídért felelős illetékes hatóságot tájékoztatták az 5. cikk (2) bekezdésének b) pontjában említett sertések küldésének szándékáról, és ez a hatóság értesíti a származási gazdaságért felelős illetékes hatóságot azok megérkezéséről.

                  3.

                  A vágóhídon elvégzett, vágás előtti és vágás utáni vizsgálat során az illetékes hatóság figyelembe veszi az afrikai sertéspestis jelenlétének bármely jelét.

         (1)  HL L 143., 2003.6.11., 35. o.

         (2)  HL L 355., 1992.12.5., 32. o.

      III. MELLÉKLET
      a 2005/363/EK bizottsági határozathoz

      IV. MELLÉKLET
      a 2005/363/EK bizottsági határozathoz


title: 2013/746/EU: A Tanács határozata ( 2013. december 10. ) a Tanács eljárási szabályzatának módosításáról

text:
               12.12.2013

               HU

               Az Európai Unió Hivatalos Lapja

               L 333/77

         A TANÁCS HATÁROZATA
   (2013. december 10.)
   a Tanács eljárási szabályzatának módosításáról
   (2013/746/EU)
   AZ EURÓPAI UNIÓ TANÁCSA,
   tekintettel az Európai Unióról szóló szerződésre,
   tekintettel az Európai Unió működéséről szóló szerződésre,
   tekintettel a Tanács eljárási szabályzata (1) III. melléklete 2. cikkének (2) bekezdésére,
   mivel:

               (1)

               Az Európai Unióról szóló szerződéshez és az Európai Unió működéséről szóló szerződésekhez csatolt, az átmeneti rendelkezésekről szóló (36.) jegyzőkönyv 3. cikke (3) bekezdésének első és negyedik albekezdése előírja, hogy 2014. október 31-ig, amennyiben a Tanácsnak valamely jogi aktusát minősített többséggel kell elfogadnia, és amennyiben a Tanács egy tagja azt kéri, meg kell vizsgálni, hogy a minősített többséget adó tagállamok képviselik-e az Unió népességének legalább 62 %-át.

               (2)

               E százalékos arányt a Tanács eljárási szabályzata (a továbbiakban: az eljárási szabályzat) III. mellékletének 1. cikkében foglalt össznépességi adatok szerint számolják.

               (3)

               Az eljárási szabályzat III. melléklete 2. cikkének (2) bekezdése előírja, hogy a Tanács minden évben január 1-jei hatállyal az Európai Unió Statisztikai Hivatalának az előző év szeptember 30-án rendelkezésére álló adatoknak megfelelően kiigazítja az említett melléklet 1. cikkében szereplő számadatokat.

               (4)

               Az eljárási szabályzatot ezért ennek megfelelően módosítani kell a 2014. január 1-től2014. október 31-ig tartó időszakra.

         ELFOGADTA EZT A HATÁROZATOT:
   1. cikk
   Az eljárási szabályzat III. melléklete 1. cikkének helyébe a következő szöveg lép:

      „1. cikk
      Az EUSZ 16. cikke (5) bekezdésének és az átmeneti intézkedésekről szóló (36.) jegyzőkönyv 3. cikke (3) és (4) bekezdésének az alkalmazásához az egyes tagállamoknak a 2014. január 1-jétől2014. október 31-ig tartó időszakra vonatkozó össznépességi adatai a következők:

                  Tagállam

                  Népesség
                  (× 1 000)

                  Németország

                  80 523,7

                  Franciaország

                  65 633,2

                  Egyesült Királyság

                  63 730,1

                  Olaszország

                  59 685,2

                  Spanyolország

                  46 704,3

                  Lengyelország

                  38 533,3

                  Románia

                  20 057,5

                  Hollandia

                  16 779,6

                  Belgium

                  11 161,6

                  Görögország

                  11 062,5

                  Cseh Köztársaság

                  10 516,1

                  Portugália

                  10 487,3

                  Magyarország

                  9 908,8

                  Svédország

                  9 555,9

                  Ausztria

                  8 451,9

                  Bulgária

                  7 284,6

                  Dánia

                  5 602,6

                  Finnország

                  5 426,7

                  Szlovákia

                  5 410,8

                  Írország

                  4 591,1

                  Horvátország

                  4 262,1

                  Litvánia

                  2 971,9

                  Szlovénia

                  2 058,8

                  Lettország

                  2 023,8

                  Észtország

                  1 324,8

                  Ciprus

                  865,9

                  Luxemburg

                  537,0

                  Málta

                  421,4

                  Összesen

                  505 572,5

                  küszöbérték (62 %)

                  313 455,0”.

   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   Ezt a határozatot 2014. január 1-jétől kell alkalmazni.

      Kelt Brüsszelben, 2013. december 10-én.

            a Tanács részéről

            az elnök

         R. ŠADŽIUS

      (1)  A Tanács 2009. december 1-jei 2009/937/EK határozata a Tanács eljárási szabályzatának elfogadásáról (HL L 325., 2009.12.11., 35. o.).